Novela autorského zákona v podobe, v akej ju navrhuje Ministerstvo kultúry, ešte viac zhorší podmienky slovenských autorov. Na medzirezortné konanie združenie LITA poslalo zásadné pripomienky. V zákone chce presadiť mechanizmy, ktoré budú autorov chrániť a zabezpečia im za ich diela férové odmeny.
Autori veria, že sa podobu zákona ešte podarí zlepšiť. O situácii sa chcú rozprávať aj s ministerkou kultúry, ktorú požiadali o stretnutie.
Podľa združenia by mali byť autori za svoju prácu adekvátne odmeňovaní a autorský zákon by mal byť pre nich právnou oporou, podobne ako je to v prípade Zákonníka práce, ktorý jasne definuje a chráni práva zamestnancov.
"V prvom rade žiadame, aby bol systém odmeňovania autorov férový a okrem tvorivého procesu zohľadňoval aj úspešnosť daného diela. V praxi to znamená, že autorova mzda by sa mala skladať z dvoch častí – z odmeny za vytvorenie diela a odmeny za každé jeho následné použitie. Chceme, aby zákon jasne definoval, že takýto prístup má byť pravidlom, a nie výnimkou," uviedla riaditeľka autorskej spoločnosti LITA Jana Vozárová.
LITA o novej podobe Autorského zákona s ministerstvom diskutovala niekoľko mesiacov. "Momentálne sme sklamaní, že do návrhu sa nedostali najdôležitejšie nástroje na zlepšenie postavenia autorov a že tam, kde ministerstvo prisľúbilo nápravu a vyjasnenie vzťahov, sa tak nestalo," konštatuje Vozárová s tým, že po stretnutí s ministerkou Natáliou Milanovou sa snáď "situácia vyjasní".
Z radov autorov pozvanie na stretnutie v priestoroch LITA prijali napríklad spisovatelia Dušan Dušek, Michal Hvorecký a Uršuľa Kovalyk, režisérka Eva Borušovičová, scenáristi Ondrej Šulaj a Marek Leščák, prekladateľka Mirka Brezovská či fotografka Dorota Holubová.
Diskusia medzi ministerkou a zástupcami autorov by sa mala konať v októbri.
POZRITE SI ĎALŠIE SPRÁVY
- Vo veku 93 rokov zomrel nemecký básnik a spisovateľ Hans Magnus Enzensberger
- Medzinárodný knižný veľtrh Bibliotéka sa opäť vrátil do bratislavskej Incheby
- Tohtoročný festival Ypsalon bude naživo, láka aj na zahraničných spisovateľov
- Prestížnu francúzsku Goncourtovu cenu získala spisovateľka Brigitte Giraudová
- Laureátom ceny Anasoft litera sa tento rok stal slovenský autor Stanislav Rakús
- Francúzsky prezident daroval pápežovi knihu, mohla byť odcudzená ľvovskej knižnici
- Českú Štátnu cenu za literatúru tento rok dostala spisovateľka Kateřina Tučková
- Tohtoročnú britskú Bookerovu cenu získal srílanský spisovateľ Šehan Karunatilaka
- Alza končí s predajom periodickej tlače, sústredí sa viac e-knihy a audioknihy
- Epos anglického básnika Johna Miltona Vrátený raj vychádza v slovenskom preklade
- Tohtoročnú Nobelovu cenu za literaturu získala francouzská autorka Annie Ernauxová
- Francúzsku vládu trápi lacné poštovné pre knihy, bude preto minimálne za 3 eurá